Vöruviðskipti voru óhagstæð um 3,1 milljarð í nóvember , en á sama tíma í fyrra voru þau óhagstæð um 18,8 milljarða , samkvæmt tölum Hagstofu Íslands . Ástæðan fyrir þessari miklu breytingu milli ára liggur í mun minni innflutningi en áður . Samkvæmt bráðabirgðatölum nam verðmæti vöruútflutnings 52,1 milljarði króna í nóvember og verðmæti vöruinnflutnings 55,2 milljörðum króna . Í nóvember 2019 var verðmæti vöruútflutnings 1,7 milljörðum króna lægra en í nóvember 2018 , eða 3,1 prósent á gengi hvors árs . Minni viðskipti voru með iðnaðarvörur en á móti koma aukin viðskipti með landbúnaðarvörur . Auglýsing Verðmæti vöruinnflutnings í nóvember 2019 var 17,4 milljörðum króna lægra en í nóvember 2018 , eða 23,9% á gengi hvors árs . Mest var lækkunin í viðskiptum með hrá - og rekstrarvörur og eldsneyti . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .